Amerika mbështet përpjekjet e Rusisë për anëtarësim në OBT
Ekspertët thonë se Rusia nuk ka qenë kurrë më afër anëtarësimit në Organizatën Botërore të Tregtisë
Shtetet e Bashkuara mbështesin fuqishëm përpjekjet e Rusisë për t’u bërë anëtare e Organizatës Botërore të Tregtisë. Organizata Botërore e Tregtisë është agjencia ndërkombëtare që mbikqyr rregullat e tregtisë ndërkombëtare. Ajo u themelua në vitin 1995, duke zëvëndësuar organizatën e njohur si Marrëveshja e Përgjithshme për Tarifat dhe Tregëtinë. David Christy është ekspert i tregtisë me firmën ligjore "DLA Piper" këtu në Washington: Anders Aslund, ekspert i tregtisë dhe çështjeve ruse në Institutin Peterson për ekonominë ndërkombëtare me seli këtu në Uashington, thotë se kriteret për t’u anëtarësuar në organizatë janë të shumta: Rusia filloi zyrtarisht përpjekjet për anëtarsim në OBT në vitin 1993. Zoti Aslund thotë se historia e negociatave të Rusisë është shoqëruar me zigzage: Ekspertët thonë se Presidenti rus Dmitri Medvedev ka bërë shumë përpjekje për të siguruar antarësimin në organizatën botërore, madje e ka afruar vendin e tij drejt këtij objektivi. Robert Legvold i Universitetit Columbia në New York thotë se zoti Medvedev nuk mori shumë ndihmë nga kryeministri Vladimir Putin: Shumë ekspertë thonë se Rusia nuk ka qenë kurrë më afër anëtarësimit në Organizatën Botërore të Tregtisë, megjithëse i mbeten disa çështje për t’u zgjidhur. Gjatë takimit të nivelit të lartë muajin e kaluar në Uashington, Presidenti Barak Obama i tha Presidentit Medvedev se Shtetet e Bashkuara mbështesin plotësisht përpjekjet e Rusisë për anëtarësim në OBT: Presidenti Medvedev tha se ekzistojnë vetëm disa probleme teknike, që duhen zgjidhur, madje ai shfaqi shpresën se ato do të zgjidhen deri në fund të shtatorit. Por disa ekspertë thonë se fundi i shtatorit mund të jetë një afat tepër optimist.